Rusia, iritată de România. Noi amenințări după expulzarea celor doi angajați ai ambasadei: ”Acest pas trist nu va rămâne fără reacția noastră”
Purtătoarea de cuvânt a Ministerului rus de Externe, Maria Zaharova, a comentat joi, 6 martie, expulzarea atașatului militar de la Ambasada rusă din București, alături de adjunctul său, și a acuzat autoritățile române că sunt „obsedate” de găsirea unor „urme rusești” legate de ancheta penală pentru trădare a unor susținători ai lui Călin Georgescu.